มิโอริ โอคุโบะ

มิโอริ โอคุโบะ (; โรมาจิ: "Ōkubo Miori"; เกิด 30 กันยายน พ.ศ. 2541) ชื่อเล่น มิโอริ  เป็นอดีตไอดอลวงบีเอ็นเคโฟร์ตีเอต (BNK48) อีกทั้งยังเป็นอดีตรองกัปตันและอดีตสมาชิกของทีมบีทรี (Team BⅢ)
ประวัติ.
มิโอริเกิดเมื่อวันที่ 30 กันยายน พ.ศ. 2541 ที่เมืองสึคุบะ จังหวัดอิบารากิ ประเทศญี่ปุ่น ต่อมาใน พ.ศ. 2551 ย้ายเข้ามาอยู่ประเทศไทยพร้อมครอบครัว เนื่องจากหน้าที่การงานของครอบครัว มิโอริเป็นลูกสาวคนเล็กจากพี่น้องทั้งหมด 3 คน
ด้านการศึกษา มิโอริจบการศึกษาระดับมัธยมศึกษาตอนต้นจาก 泰日協会学校 (โรงเรียนสมาคมไทย-ญี่ปุ่น) จากนั้นสำเร็จการศึกษาในระดับมัธยมศึกษาตอนปลายจาก The American School of Bangkok (ASB) และสำเร็จการศึกษาระดับปริญญาตรีจากสาขา Innovative Media Production (หลักสูตรนานาชาติ) คณะนิเทศศาสตร์ มหาวิทยาลัยกรุงเทพ
อาชีพ.
ไอดอล.
มิโอริเป็นสมาชิกรุ่นที่ 1 ของวงบีเอ็นเคโฟร์ตีเอต (BNK48)
ในปี พ.ศ. 2560 มิโอริได้รับเลือกเป็นสมาชิกของทีมบีทรี (Team BⅢ) และในปี พ.ศ. 2562 ได้มีการสับเปลี่ยนสมาชิกทีม ผลปรากฏว่ามิโอริก็ยังคงอยู่ในทีมบีทรีเช่นเดิม ต่อมาในปี พ.ศ. 2565 มิโอริได้รับเลือกให้เป็นรองหัวหน้าทีมบีทรีคนใหม่ ต่อจาก เจนนิษฐ์ โอ่ประเสริฐ (เจนนิษฐ์) โดยจะเริ่มทำหน้าที่ในปี พ.ศ. 2566
ทีมบีทรีจะแสดงใน BNK48 Campus ที่มีที่ตั้งอยู่ที่ชั้น 4 ห้างสรรพสินค้าเดอะมอลล์บางกะปิ ซึ่งมีรายละเอียดสเตจดังต่อไปนี้
15 มิถุนายน พ.ศ. 2561 มิโอริได้ลงสมัครในงานเลือกตั้งเซ็มบัตสึประจำซิงเกิลที่ 53 ของวงเอเคบีโฟร์ตีเอต ซึ่งถือเป็นครั้งแรกที่เปิดโอกาสให้สมาชิกวงใน 48 กรุ๊ป ทั้งหมดได้ลงเลือกตั้งและร่วมทำเพลงกับวงพี่สาวได้ ซึ่งผลของงานเลือกตั้งครั้งนี้ มิโอริไม่ได้ติดอันดับอยู่ใน 100 คน (Unranked)
14 มกราคม พ.ศ. 2562 มิโอริได้รับเชิญเข้าร่วมงานบรรลุนิติภาวะ (ซึ่งชาวญี่ปุ่นจะจัดขึ้นเพื่อเฉลิมฉลองให้หนุ่มสาวที่อายุครบ 20 ปีบริบูรณ์) ร่วมกับสมาชิกของวงเอเคบีโฟร์ตีเอต (AKB48) ที่มีอายุครบ 20 ปีบริบูรณ์ ณ ศาลเจ้าคันดะ กรุงโตเกียว ประเทศญี่ปุ่น
26 มกราคม พ.ศ. 2562 งานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 มิโอริได้รับคะแนนอยู่ในอันดับที่ 20 (9,915 คะแนน) ซึ่งส่งผลทำให้มิโอริได้เป็นสมาชิกของเพลงรองในซิงเกิ้ลที่ 6 "ก็เพราะว่าชอบเธอ" และมีโอกาสยืนในตำแหน่งแถวหน้าของเพลงนี้อีกด้วย
19 เมษายน พ.ศ. 2563 งานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 มิโอริได้รับคะแนนอยู่ในอันดับที่ 27 (4,151 คะแนน) ซึ่งส่งผลทำให้มิโอริได้เป็นสมาชิกของเพลงรองในซิงเกิลที่ 9 "Hashire! Penguin (วิ่งไปสิ...เพนกวิน)"
9 เมษายน พ.ศ. 2565 งานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12 มิโอริได้รับคะแนนอยู่ในอันดับที่ 15 (16,579.73 Tokens) ซึ่งส่งผลทำให้มิโอริได้เป็นเซ็มบัตสึเพลงหลักของซิงเกิ้ลที่ 12 "บีลีฟเวอส์" (Believers)
9 เมษายน พ.ศ. 2566 จากงานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2566 ซึ่งเป็นการจัดการแข่งขัน "เป่ายิ้งฉุบ" เพื่อเลือกเซ็มบัตสึในอัลบั้มที่ 4 ของวงบีเอ็นเคโฟร์ตีเอต (BNK48) นั้น มิโอริได้มีการเป่ายิ้งฉุบทั้งหมด 2 รอบ โดยในรอบที่ 1 มิโอริเป่ายิ้งฉุบชนะ ทูแบม CGM48 (พิชชาพร วัฒนาทองทิน) และในรอบที่ 2 มิโอริเป่ายิ้งฉุบชนะ นิว BNK48 (ชัญญาภัค นุ่มประสพ) ซึ่งส่งผลทำให้มิโอริได้เป็นเซ็มบัตสึ ต่อจากนั้น ได้เป่ายิ้งฉุบเพื่อลุ้นเข้ารอบเป็น Janken Queen กับ ฟ้อนด์ BNK48 (ณัฐทิชา จันทรวารีเลขา) ผลออกมาก็คือ มิโอริแพ้ฟ้อนด์ จึงต้องมารอแข่งขันอีกครั้ง เพื่อหาตำแหน่งลำดับ Position ในเพลง ซึ่งผลออกมาว่า มิโอริอยู่ในตำแหน่งลำดับที่ 14 ในอัลบั้มที่ 4 นี้
19 มิถุนายน พ.ศ. 2566 มิโอริเป็นตัวแทนของวงBNK48 ร่วมสัมภาษณ์ทางออนไลน์ ในงาน TIF ASIA TOUR 2023 (วันที่2) ที่จัดขึ้นที่กรุงโตเกียว ประเทศญี่ปุ่น
3 กันยายน พ.ศ. 2566 มิโอริได้รับการแต่งตั้งให้เป็นแบรนด์แอมบาสเดอร์ ของจังหวัดอิบารากิ โดยมีพิธีแต่งตั้งในงาน NIPPON HAKU BANGKOK 2023 ที่จัดขึ้นที่ห้างสยามพารากอน จ.กรุงเทพมหานคร 
16 กันยายน พ.ศ. 2566 ในงาน 2-Shot ของอัลบั้มที่ 4 Gingham Check มิโอริได้ประกาศจบการศึกษาจากวงบีเอ็นเคโฟร์ตีเอต (BNK48) และจะทำกิจกรรมร่วมกับวงจนถึงวันที่ 25 ธันวาคม พ.ศ. 2566
25 ธันวาคม พ.ศ. 2566 ทางวง BNK48 ได้มีการจัดพิธีจบการศึกษาให้กับมิโอริ โดยใช้ชื่องานว่า BNK48 Christmas Party 2023 & Miori's Graduation Ceremony โดยในงานจะแบ่งเป็น 2 กิจกรรม กิจกรรมที่ 1 เป็นกิจกรรม Christmas Party สมาชิก BNK48 จะแข่งกันแต่งกายในชุดแฟนซี และมีการจับของขวัญเพื่อมอบให้แฟนคลับผู้โชคดี โดยมีมิโอริ และ เฌอปราง อารีย์กุล เป็นพิธีกร และในกิจกรรมที่ 2 เป็นกิจกรรม Miori's Graduation Ceremony หรือพิธีการจบการศึกษาของมิโอริ โดยมีการแสดงหลายเพลง เช่น เพลง Give Me Five! , Believers เวอร์ชั่นภาษาญี่ปุ่นเป็นต้น อีกทั้งยังมีสมาชิกรุ่นที่ 1 ที่จบการศึกษาไปก่อนหน้านี้เข้าร่วมพิธีอีกด้วย
ผลงานการแสดง.
ละครเวที.
มิโอริมีโอกาสได้รับเลือกให้เป็นเซ็มบัตสึของ “Gekidan Renacchi Sousenkyo” หรืองานเลือกตั้งของเรนัจจิ (Kato Rena) จากการออดิชั่นร่วมกับสมาชิกคนอื่นๆ ใน 48 Group ซึ่งมิโอริเป็นสมาชิกนอกเกาะญี่ปุ่นเพียงคนเดียวที่ได้รับเลือกในครั้งนี้ จากโอกาสในครั้งนี้ ทำให้มิโอริได้มีโอกาสไปแสดงละครเวทีร่วมกับสมาชิกรุ่นพี่จาก 48 Group
ละครเวทีที่มิโอริได้ไปแสดงคือเรื่อง "Romeo and Juliet" (ロミオ＆ジュリエット) โดยรับบทเป็น เบนโวลิโอ (ベンヴォーリオ) จากทีม 白組(Shirogumi) / White Team ซึ่งทำการแสดงในวันที่ 9 - 13 พฤษภาคม พ.ศ. 2561 ที่โรงละคร AiiA 2.5 Theater Tokyo ที่กรุงโตเกียว ประเทศญี่ปุ่น
ผลงานอื่น ๆ.
ผู้กำกับ (Producer).
ในอัลบั้ม JABAJA ซึ่งเป็นอัลบั้มที่ 2 ของวง มิโอริมีโอกาสได้รับหน้าที่เป็น Producer กำกับ Music Video ของเพลง Reborn ร่วมกับ วฑูศิริ ภูวปัญญาศิริ (ก่อน) ซึ่งเผยแพร่ทาง Youtube เมื่อวันที่ 10 สิงหาคม พ.ศ. 2562